শাল্মলী ২০১২ সালে অমিত ত্রিবেদীর সংগীতের অধীনে "ইশকজাদে" চলচ্চিত্রের "পেরেশান" গানের মাধ্যমে বলিউডের নেপথ্য সঙ্গীতে প্রধান কণ্ঠশিল্পী হিসাবে আত্মপ্রকাশ করেন। গানটি সমালোচিত এবং বাণিজ্যিক ভাবে সফল ছিল, ভারত জুড়ে টপচার্টে শীর্ষে ছিল। "পেরেশান" গানের জন্য খোলগড়ে শ্রেষ্ঠ মহিলা নেপথ্য সঙ্গীতশিল্পী বিভাগে ফিল্মফেয়ার পুরষ্কারসহ অন্যান্য বেশ কয়েকটি পুরষ্কার জিতেছিলেন।

২০১২ সালে তার অন্য দুটি গান, "ককটেল" ছবির "দারু দেশী" এবং "আইয়া" ছবির "আগা বাই" জনপ্রিয়তা পেয়েছিল। ২০১৩ সালে খোলগড়ের প্রথম ট্র্যাক, "রেস ২" চলচ্চিত্রের "লাত লাগ গাইয়ে" ব্যপক বাণিজ্যিক সাফল্য পেয়েছিল। গানটি বেশ কয়েক সপ্তাহ যাবৎ চার্টের শীর্ষে থাকে এবং নাচের ক্লাবগুলিতে ব্যাপক জনপ্রিয় হয়ে ওঠে। খোলগড়ে "ইয়ে জওয়ানি হ্যায় দিওয়ানি" চলচ্চিত্রের "বালাম পিচকারি" ট্র্যাকটির জন্য আরও সমালোচনা এবং বাণিজ্যিক সাফল্য পেয়েছে। গানটির জন্য খোলগড়ে দ্বিতীয়বার শ্রেষ্ঠ মহিলা নেপথ্য সঙ্গীতশিল্পী বিভাগে ফিল্মফেয়ার পুরষ্কারসহ অনেকগুলি মনোনয়ন পেয়েছিলেন। তিনি "শুদ্ধ দেশী রোম্যান্সের" শিরোনাম ট্র্যাক, "মেইন তেরা হিরো" ছবির "বেশারমি কি হাইট" এবং "শনিবার রাতি", "হাম্প্টি শর্মা কি দুলহানি" ছবির "ডি সে ড্যান্স" এবং "দাওয়াত-ই-ইস্ক" ছবির "ছায়ারানা" গেয়েছিলেন, এগুলোর জন্য সমালোচকদের আরও প্রশংসা লাভ করেছিলেন। তিনি স্পোর্ট ড্রামা চলচ্চিত্র "সুলতান" (২০১৬) এর "বেবি কো বাস পছন্দ হ্যায়" গানের জন্যও প্রশংসা লাভ করেন। "আইয়া" (২০১২) ছবির "আগা বাই", "গোরি তেরে পেয়ার মে" (২০১৩) ছবির "চিঙ্গাম ছবক", "বোম্বে ভেলভেট" (২০১৫) ছবির "মহব্বত বুড়ি বেমারি", "ওয়েলকাম টু করাচি" (২০১৫) ছবির "শাকিরা", এবং "এবিসিডি ২" (২০১৫) ছবির "নাচ মেরি জান" সহ ধারাবাহিক জনপ্রিয় গানে তিনি তাঁর গানের শৈলির জন্য সমালোচকদের উচ্চ প্রশংসা পান, সকল গানই চার্টে শীর্ষে ছিল।

২০১৩ সালের তামিল ছবি "নান রাজাবাগা পোগিরেন" এ খোলগড়ের প্রথম আঞ্চলিক গান "রাজা রাজা" বেশ প্রশংসিত হয়েছিল। রোমান্টিক ছবি "রাজা রানীতে" তাঁর গান "ওডে ওডে" ভারতের দক্ষিণাঞ্চলে সফল হয়েছিল এবং তাকে দক্ষিণ ভারতীয় চলচ্চিত্র জগতে একজন দক্ষ গায়িকা হিসেবে প্রতিষ্ঠিত করেছিল। এই সাফল্যের ফলে তিনি আরও আঞ্চলিক গানে কন্ঠ দেন এবং তা জনপ্রিয়তা লাভ করে। এর মধ্যে আছে বাংলা চলচ্চিত্র "প্রলয়" (২০১৩) এর "কালা কই গেলি", তেলেগু চলচ্চিত্র "তুফান" (২০১৩) এর "প্রেমিনাচা", বাংলা চলচ্চিত্র "হিরোগিরি" (২০১৫) এর "মারিয়া", তেলেগু চলচ্চিত্র "জিল" (২০১৫) এর "জিল জিল জিল", মারাঠি ছবি "টাইমপাস ২" (২০১৫) এর "তু মিলা "এবং মারাঠি চলচ্চিত্র "হাইওয়ে" (২০১৫) এর "ক্যাঙ্গারু" গানসমূহ। এগুলি ছাড়াও তিনি সনি এন্টারটেইনমেন্ট টেলিভিশনের রিয়েলিটি শো "ইন্ডিয়ান আইডল জুনিয়রের" অডিশনের অন্যতম বিচারক ছিলেন।

খোলগড়ে ২০২০ সালে মুক্তি পেতে যাওয়া মারাঠি ছবি "জুন" এর মাধ্যমে সংগীত সুরকার হিসাবে আত্মপ্রকাশ করবেন।

চলচ্চিত্রের গানে অভিষেক এবং বিরাট সাফল্য-অর্জন (২০১২-বর্তমান)
কর্মজীবনের শুরুতে (২০০৪-২০১১)
অভিনয় জীবন
সংগীত জীবন